
VISPĀRĪGĀ INFORMĀCIJA

Iepirkuma priekšmets ir ekspertu konsultāciju pakalpojumu sniegšana Rīgas Stradiņa universitātes (turpmāk – RSU) Inovāciju centra vajadzībām.
Iepirkuma mērķis ir nodrošināt RSU Inovāciju centra vajadzībām ekspertu konsultāciju pakalpojumu pieejamību, lai pēc nepieciešamības piesaistītu dažādu nozaru un kompetenču ekspertus studentu, pētnieku, akadēmiskā personāla, jaunuzņēmumu komandu un citu RSU Inovāciju centra atbalstīto aktivitāšu dalībnieku atbalstam.
Iepirkums tiek realizēts projekta “Rīgas Stradiņa universitātes Inovāciju granti studentiem”, Nr. 1.1.1.7/1/25/A/002, īstenošanai. 
Iepirkuma priekšmets ir sadalīts 11 (vienpadsmit) iepirkuma pozīcijās atbilstoši ekspertīzes jomām. Mērķa sasniegšanai paredzēts noslēgt vispārīgo vienošanās ar vairākiem pretendentiem, nodrošinot iespēju pēc nepieciešamības piesaistīt attiecīgās jomas ekspertus konkrētu uzdevumu izpildei vispārīgās vienošanās darbības laikā. 
Pretendents ir tiesīgs iesniegt piedāvājumu par vienu vai vairākām Atklātā konkursa iepirkuma pozīcijām, piedāvājumā norādot iepirkuma pozīciju/-as, par kurām tas iesniedz piedāvājumu. 

1. IEPIRKUMA TEHNISKĀS SPECIFIKĀCIJAS POZĪCIJAS UN PASŪTĪTĀJA IZVIRZĪTĀS PRASĪBAS 

	Nr.
p.k.
	Iepirkuma pozīcijas - ekspertu konsultāciju jomas
	Pasūtītāja izvirzītās prasības

	1.1.
	Dizaina domāšana un ideju ģenerēšana

	Ekspertu konsultācijas paredzētas inovatīvu ideju izstrādei, problēmu identificēšanai, lietotāju vajadzību analīzei un risinājumu izstrādei, izmantojot dizaina domāšanas metodes. 

	1.2.
	Komandas veidošana un iekšējo kompetenču attīstība
	Ekspertu konsultācijas paredzētas komandas veidošanas, lomu sadalījuma, sadarbības un nepieciešamo kompetenču attīstības jautājumos.

	1.3.
	Biznesa vadība

	Ekspertu konsultācijas paredzētas uzņēmējdarbības vadības, stratēģiskās plānošanas, organizācijas attīstības un biznesa procesu pilnveides jautājumos.

	1.4.
	Biznesa modeļu izstrāde, zīmolvedība, mārketings un sociālo tīklu reklāma
	Ekspertu konsultācijas paredzētas biznesa modeļa izstrādei un pilnveidei, zīmolvedības, mārketinga un sociālo tīklu komunikācijas stratēģiju izstrādei, kā arī produkta vai pakalpojuma pozicionēšanai tirgū.

	1.5.
	Tirgus izpēte un risinājuma pozicionēšana
	Ekspertu konsultācijas paredzētas tirgus izpētei, mērķauditorijas noteikšanai, konkurences analīzei un risinājuma pozicionēšanai tirgū.

	1.6.
	Ārējā finansējuma piesaiste

	Ekspertu konsultācijas paredzētas finansējuma avotu identificēšanai, finansējuma piesaistes stratēģijas izstrādei un projektu pieteikumu sagatavošanai.

	1.7.
	Mākslīgā intelekta izmantošana produktu izstrādē un uzņēmējdarbībā
	Ekspertu konsultācijas paredzētas mākslīgā intelekta risinājumu izmantošanai produktu izstrādē, procesu optimizācijā un uzņēmējdarbības attīstībā.

	1.8.
	Prototipēšana un MVP (minimālās dzīvotspējas produkta) izstrāde
	Ekspertu konsultācijas paredzētas konsultāciju sniegšanai par prototipēšanas metodēm, MVP izstrādes pieeju, produkta validācijas procesu, lietotāju testēšanas organizēšanu un rezultātu izmantošanu produkta pilnveidē.

	1.9.
	Juridiskie aspekti uzņēmējdarbībā un inovācijās
	Ekspertu konsultācijas paredzētas uzņēmējdarbības, intelektuālā īpašuma, līgumu, datu aizsardzības un citu ar inovācijām saistītu juridisko jautājumu risināšanai.

	1.10.
	Prezentēšanas prasmes (PITCH)

	Ekspertu konsultācijas paredzētas prezentāciju sagatavošanai, ideju prezentēšanas prasmju pilnveidei un komunikācijai ar investoriem, partneriem un citām ieinteresētajām pusēm. 

	1.11.
	Latvijas Viedās specializācijas stratēģijas (RIS3) prioritārās specializācijas jomas

	Pretendentam jānodrošina ekspertu konsultācijas Latvijas Viedās specializācijas stratēģijas (RIS3) prioritārajās specializācijas jomās un to apakšnozarēs atbilstoši iepirkuma izsludināšanas brīdī spēkā esošajiem valsts plānošanas dokumentiem. Eksperti sniedz konsultācijas tehnoloģiju attīstības, produktu izstrādes, komercializācijas, pētniecības rezultātu pielietojuma, tirgus potenciāla izvērtēšanas, inovāciju attīstības un starpdisciplināras sadarbības jautājumos.



2. PAKALPOJUMA APRAKSTS  

2.1. Pakalpojumi paredzēti RSU studentu, pētnieku, akadēmiskā personāla, jaunuzņēmumu komandu un citu RSU Inovāciju centra atbalstīto projektu dalībnieku vajadzībām.
2.2. Pakalpojumi var ietvert:
2.2.1. individuālās konsultācijas;
2.2.2. mentoringa sesijas;
2.2.3. ekspertu atzinumu sagatavošanu;
2.2.4. dalību darba grupās;
2.2.5. tematisko semināru vai darbnīcu vadīšanu;
2.2.6. biznesa ideju, produktu vai pakalpojumu izvērtēšanu;
2.2.7. konsultācijas par produktu un pakalpojumu virzīšanu tirgū;
2.2.8. konsultācijas par uzņēmējdarbības attīstības un biznesa modeļu pilnveides jautājumiem.
2.3. Pakalpojumi tiek sniegti pēc Pasūtītāja pieprasījuma. Pasūtītājs negarantē konkrētu pakalpojumu apjomu.
2.4. Pasūtītājs nosaka darba uzdevumu, izpildes termiņu un nepieciešamo ekspertīzes jomu. Darba uzdevuma saturs var atšķirties atkarībā no Pasūtītāja vajadzībām.
2.5. Pretendentam jānodrošina sadarbība ar Pasūtītāja pārstāvjiem un dalība sanāksmēs, ja tas nepieciešams darba uzdevuma izpildei.
2.6. Pakalpojuma rezultātā Pasūtītājs saņem konsultācijas, rekomendācijas, ekspertu atzinumus, prezentācijas materiālus, mentoringa pakalpojumus vai citus konkrētajā darba uzdevumā (uzaicinājumā) noteiktos nodevumus.

3. NEPIECIEŠAMAIS NODROŠINĀJUMS

3.1. Pretendentam jānodrošina eksperta pieejamība, kuru zināšanas un praktiskā pieredze atbilst konkrētā darba uzdevuma saturam un Pasūtītāja noteiktajām prasībām.
3.2. Pretendentam jānodrošina iespēja sniegt pakalpojumus klātienē vai attālināti atbilstoši Pasūtītāja norādījumiem un konkrētā darba uzdevuma (uzaicinājuma) specifikai. 
3.3. Pretendentam par saviem līdzekļiem jānodrošina visi pakalpojuma sniegšanai nepieciešamie resursi, tai skaitā tehniskie līdzekļi, programmatūra, sakaru risinājumi un cits aprīkojums, kas nepieciešams kvalitatīvai pakalpojuma sniegšanai attālinātā vai klātienes formātā.

4. PAKALPOJUMA VEIKŠANAS APSTĀKĻI

4.1. Pakalpojumi sniedzami RSU telpās, pretendenta telpās vai attālināti.
4.2. Pakalpojuma sniegšanas vietu, darba uzdevumu, apjomu, termiņu un nepieciešamo        ekspertīzes jomu nosaka Pasūtītājs, katrā atsevišķā gadījumā sastādot darba uzdevumu (uzaicinājumu).
4.3. Pēc Pasūtītāja darba uzdevuma (uzaicinājuma) saņemšanas Pretendents nodrošina darba uzdevumam atbilstoša eksperta konsultācijas ne vēlāk kā 5 dienu laikā no darba uzdevuma saņemšanas dienas.
4.4. Pakalpojuma sniegšana tiek uzsākta pēc darba uzdevuma (uzaicinājuma) saskaņošanas un tiek veikta darba uzdevumā (uzaicinājumā) noteiktajā apjomā un termiņā.
4.5. Viena darba uzdevuma ietvaros Pasūtītājs var pieprasīt:
4.5.1. individuālas konsultācijas;
4.5.2. mentoringa sesijas;
4.5.3. ekspertu atzinumus;
4.5.4. dalību darba grupās;
4.5.5. semināru vai darbnīcu vadīšanu;
4.5.6. biznesa ideju, produktu vai pakalpojumu izvērtēšanu;
4.5.7. citus ar ekspertu konsultāciju pakalpojumiem saistītus uzdevumus.
4.6. Ja darba uzdevuma (uzaicinājuma) izpildei nepieciešama eksperta dalība Pasūtītāja organizētās sanāksmēs, darba grupās, semināros vai citos pasākumos, Pretendentam jānodrošina attiecīgā eksperta dalība Pasūtītāja noteiktajā laikā un vietā.
4.7. Pakalpojumi sniedzami angļu valodā, ja darba uzdevumā nav noteikts citādi.
4.8. Pasūtītājam ir tiesības precizēt darba uzdevuma (uzaicinājuma) saturu, apjomu un sagaidāmo rezultātu, ja tas nepieciešams kvalitatīvai pakalpojuma izpildei.

5. PAKALPOJUMA IZPILDES METODES, TEHNOLOĢIJAS, PIEMĒROJAMIE NORMATĪVIE AKTI
5.1. Pakalpojumi sniedzami saskaņā ar Latvijas Republikā spēkā esošajiem normatīvajiem aktiem, profesionālās darbības standartiem, iepirkuma dokumentācijas prasībām un vispārīgās vienošanās nosacījumiem.
5.2. Pretendentam pakalpojuma izpildes laikā jānodrošina konfidencialitāte attiecībā uz informāciju, kas iegūta darba uzdevuma (uzaicinājuma) izpildes laikā.
5.3. Pretendentam, sniedzot pakalpojumus, jāievēro fizisko personu datu aizsardzības prasības, ciktāl tās attiecināmas uz konkrētā darba uzdevuma (uzaicinājuma) izpildi.
5.4. Pretendentam pakalpojumi jāsniedz ar Atklātā konkursa attiecīgajā pozīcijā piesaistītā ekspertu starpniecību, nodrošinot darba uzdevumā noteikto rezultātu sasniegšanu.

6. SASNIEDZAMAIS GALA REZULTĀTS, DARBU NODOŠANAS UN PIEŅEMŠANAS NOSACĪJUMI, PĀRBAUDES NOTEIKUMI
6.1. Pakalpojuma rezultātā Pasūtītājs saņem kvalificētus ekspertu konsultāciju pakalpojumus atbilstoši konkrētajā darba uzdevumā (uzaicinājumā) noteiktajām prasībām.
6.2. Atkarībā no darba uzdevuma (uzaicinājuma) rezultāts var ietvert konsultācijas, rekomendācijas, ekspertu atzinumus, prezentācijas materiālus, mentoringa sesijas, tirgus izvērtējumus, biznesa modeļu izvērtējumus vai citus darba uzdevumā noteiktos nodevumus.
6.3. Ja darba uzdevuma  (uzaicinājuma) ietvaros paredzēts sagatavot rakstiskus materiālus, tie iesniedzami Pasūtītājam elektroniskā formātā.
6.4. Pakalpojums uzskatāms par izpildītu pēc darba uzdevumā (uzaicinājumā) noteikto aktivitāšu izpildes un rezultāta nodošanas Pasūtītājam.
6.5. Pasūtītājam ir tiesības pārbaudīt sniegtā pakalpojuma atbilstību darba uzdevumā (uzaicinājumā) noteiktajām prasībām.
6.6. Ja pakalpojuma izpildes rezultātā tiek sagatavoti vai izmantoti mācību materiāli, prezentācijas vai citi ar pakalpojuma izpildi saistīti materiāli, Pretendents tos nodod Pasūtītājam līdz attiecīgā pakalpojuma izpildes pabeigšanai, ja darba uzdevumā nav noteikts savādāk.





	
